Държавен вестник, бр. 109, 2002 г., стр. 91

Б Р О Й  109
Д Ъ Р Ж А В Е Н   В Е С Т Н И К
С Т Р .  91
Чл. 4. (1) При установяване на болестите по
чл. 1, т. 1 в съседни страни, освен мерките по
чл. 3, НВМС:
1. провежда ежеседмични клинични прегле-
ди на животните, възприемчиви към съответ-
ната болест в застрашените региони;
2. провежда сондажни серологични и вирусо-
логични изследвания на отстреляни диви живот-
ни, възприемчиви към съответната болест;
3. налага забрана за лов на диви животни в
10-километровата гранична зона със засегна-
тата страна;
4. извършва наблюдение и проучване върху
видовия състав на вектора;
5. извършва профилактично третиране сре-
щу инсекти и ектопаразити на възприемчивите
видове селскостопански животни с противо-
акарицидни препарати с продължително дей-
ствие и репелентен ефект.
(2) Националната ветеринарномедицинска
служба съгласува профилактичните мерки с
държавните ветеринаринарномедицински орга-
ни на засегнатата страна.
Раздел III
Мерки при съмнение за възникване
на болестите
Чл. 5. Ветеринарномедицинският специа-
лист, отговарящ за съответния животновъден
обект, незабавно уведомява НВМС при съмне-
ние за наличие на болестите по чл. 1, т. 1.
Чл. 6. (1) След получаване на сигнала за съм-
нение НВМС изпраща екип от специалисти в
животновъдния обект и определя държавен ве-
теринарен лекар, който осъществява ветери-
нарномедицинския контрол върху животновъд-
ния обект.
(2) Екипът по ал. 1 извършва клинични прег-
леди, взема и изпраща проби за лабораторни
изследвания за потвърждаване или изключва-
не на наличието на болестите по чл. 1, т. 1.
Чл. 7. (1) Държавният ветеринарeн лекар по
чл. 6, ал. 1 предприема следните мерки в жи-
вотновъдния обект:
1. преброява всички възприемчиви животни;
2. съставя списък, който съдържа броя на:
а) животните от възприемчивите видове;
б) умрелите или заразените животни;
в) животните, които вероятно са заразени;
3. разпорежда всички възприемчиви живот-
ни да се изолират в отделни помещения;
4. забранява придвижването на възприем-
чиви животни в или от животновъдния обект;
5. разпорежда влизането и излизането на
хора от животновъдния обект да става само с
негово разрешение;
6. разпорежда придвижването на невъзпри-
емчиви животни в или от обекта да се извършва
само с негово разрешение;
7. забранява изнасянето на трупове на жи-
вотни;
8. забранява изнасянето на месо и месни
продукти, добити от възприемчиви животни;
9. забранява изнасянето на мляко и млечни
продукти;
10. забранява внасянето, изнасянето и пре-
местването на съоръжения, фуражи, отпадъци,
тор, предмети и други приспособления, чрез
които е възможно да бъде пренесен и разпрос-
транен вирусът на съответната болест;
11. разпорежда да се направят дезинфек-
ционни площадки на входовете и изходите на
сградите с възприемчиви животни и на входа
и изхода на животновъдния обект, които се
зареждат с одобрено от НВМС дезинфекци-
онно средство;
12. разпорежда влизането и излизането на
транспортни средства от животновъдния обект
да се извършва само с негово разрешение при
условия, които изключват разпространение на
вируса на съответната болест;
13. провежда епизоотологично проучване
съгласно чл. 10.
(2) Националната ветеринарномедицинска
служба може да предприеме мерките по ал. 1 и
за други животновъдни обекти, ако тяхното
местоположение или контакти със засегнатия
животновъден обект дават основание за съмне-
ние от възможно заразяване.
(3) Списъкът по ал. 1, т. 2 се допълва еже-
дневно, като се вписват новородените и умре-
лите животни.
(4) Мерките по ал. 1 се отменят от НВМС,
когато съмнението за заразяване от съответна-
та болест бъде изключено.
(5) Националната ветеринарномедицинска
служба може да наложи мерките по чл. 7, ал. 1
и в други животновъдни обекти, за които има
съмнение за проникване на причинителя на
съответната болест.
Раздел IV
Мерки за ограничаване и ликвидиране
на болестите
Чл. 8. (1) При потвърждение болестите по
чл. 1, т. 1 се регистрират и обявяват по реда на
Наредба № 21 от 2002 г. за обявяване и регист-
риране на заразните и паразитните болести по
животните (ДВ, бр. 55 от 2002 г.), като НВМС
предприема следните мерки:
1. разпорежда да се унищожат на място всич-
ки възприемчиви животни по начин, изключ-
ващ риск от разпространение на вируса на съ-
ответната болест, под контрола на държавен
ветеринарен лекар;
2. организира унищожаването на труповете
на умрели животни в заразения животновъден
обект чрез загробване съгласно изискванията
на Наредба № 29 от 2002 г. за ветеринарно-са-
нитарните изисквания при събирането и обез-
вреждането на отпадъци от животински произ-
ход (ДВ, бр. 75 от 2002 г.);
3. разпорежда да се унищожат или третират
по начин, изключващ риск от разпространение
на вируса на съответната болест, всички веще-